als_Latn dik_Latn sag_Latn
“Je boss”
Ky lloj komenti zakonisht shoqërohet me ikonën e bicepsit dhe shkruhet nga shoku i shokut që i ke dhënë një drekë dikur dhe që atëherë, të trajton sikur i ke shpëtuar jetën.
Komenti i hallës
Sado bos të jesh, për tezen, hallën, xhaxhain që në fakt është kushëriri i babit, mbetesh nipi çamarok i shtëpisë. “Sa je rritur, të puth halla fort.” dhe demonë të tjerë, zakonisht qëndrojnë disa javë përpara se të zhduken, sepse me hallën nuk ka lojëra.
Komenti nga kolltuku kaf i shtëpisë së pallatit 11 në Kombinat
“Për ty paska qenë kjo jetë vllai”, shkruan dikush që vret mendjen si ia bëjnë ca njerëz që bredhin botën, se ku i gjejnë lekët, a punojnë a nuk punojnë. Në fakt ai shoku që shëtit gjithë Ballkanin nuk bën ndonjë gjë më të madhe se një aplikim online për trajnim falas pra, tek një kompjuter si ai ku ti luan Counter Strike.
Komplimenti për ty që në fakt është kompliment për kingen me të cilën ke dalë në foto
Ti e di që për të marrë më shumë like, duhet të postosh foto me shoqen tënde yll. Këto foto zakonisht mbushen me komente të shokëve të cilëve seç u lind një dashuri për ty: “King fare je”, ose për të rënë akoma më shumë në syrin e shoqes: “Plako je i ftum për pushime në Lefkadha.”
Komenti i dietologut
“Maj diet mer se le nom”, qëllon shpesh të të komentojë shoku yt që qartësisht, nuk e di akoma se shëndeti është mirëqënie. Ky lloj komenti zakonisht vlen për selfie-t tek restoranti i kushëririt të tretë nga ana e babit, ku ti vdes të shkosh sepse ka alamet gjize.
Komenti i fansit të “Portokallisë”
Çdokush e ka një shok që i di përmendësh frazat e Portokallisë, që di çdo skeç të Parodistëve të Vlorës dhe gjen humor në pothuajse çdo gjë, madje edhe tek statuset e tua me Interin. “I madh je plako.”, është një prej komenteve më të përhapura në Facebook-et e naçuve.
bos_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn